Venerabili atque excolendo loco in honore Dei sanctorumque apostolorum Petri et Pauli consecrato, in pago Matisconense sito, Cluniaco videlicet monasterio, cui preest domnus Odo, reverendus abba, et quo consistit concio monachorum sibi credita. Quapropter ego, in Dei nomine, Artaldus, fratris mei Gerardi elemosinarius, consenciente uxore ejus Ermengart ac filiis Girardo et Artaldo, donamus ad prefatum locum, pro remedio anime ejusdem Gerardi et nostra communi salute, aliquid de rebus juris nostri, donatumque in perpetuum esse volumus, hoc est mansus indominicatus, [quem ipse adquisivit de hereditate Vuiniarii et heredibus ejus.] Sunt vero ipse res site in pago Ledunense, in agro Canaviacense, in villa que dicitur Quinciacus, in loco qui cognominatur in Monte Madio, totum et ad integrum, [cum omnibus suis appendiciis] donamus, cum vineis, [pratis, silvis, campis, et cum omni supraposito, ubicumque ipse res adjacent, que ad predictum mansum pertinere videntur, sicut prefatus Vuiniarius tenuit ac possedit, et ipse Girardus post ejus discessum obtinuit,] ea ratione ut a die presenti et deinceps ipsas possessiones cum omni integritate, et sine aliqua diminutione, monachi et rectores supradicti cœnobii teneant et [possideant ad stipendium servorum Dei ibidem consistentium.] Si quis vero, quod futurum esse non credimus, [nos ipsi (quod absit!), aut ullus de heredibus nostris aut de vasallis ipsius, seu ulla intromissa persona, contra hanc elemosinariam cartam aliquam generare calumniam, aut litem inferre presumpserit, primitus iram Dei omnipotentis et offensam beatorum ejus apostolorum incurrat, parsque ejus cum Dathan et Abiron atque Juda, Domini traditore, fiat, et nisi ad emendationem venerit, nomen ejus de vitæ libro deleatur; ista vero donatio a nobis facta et corroborata, semper firma atque stabilis, cum stipulatione subnixa, permaneat.] Signum Artaldi, et signum Ermengardi, qui hanc donationem fieri et firmare rogaverunt. [S. Artaldi. S. Arcodi. S. Rotbaldi. S. Geraldi. S. Walefredi. S. Amalgarii. S. Vuarenfredi. S. Dodonis. S. Rainerii. S. Letelmi. S. Ingelardi. S. Guntelmi. S. Martini. S. Gisaldi. S. Archenardi. S. Benzonis. S. Gunduini. S. Aremberti. S. Archenardi. S. Poncii.] Actum Montisco villa, firmatum villa Curti, mense januario, anno secundo regnante Ludvico rege.